stanford-oval/wikipedia huggingface dataset:
Harry Hopkins
Aiheesta muualla

Kuvia tai muita tiedostoja aiheesta Harry Hopkins Wikimedia Commonsissa
Grand Theft Auto: Chinatown Wars

| Grand Theft Auto Chinatown Wars |
| --- | --- |

Kehittäjä:  Rockstar Leeds Rockstar North
Julkaisija:  Rockstar Games
Jakelija:  Take-Two Interactive, Nintendo eShop, PlayStation Store, Google Play, App Store ja Google Play
Pelisarja:  Grand Theft Auto
Julkaistu:  Nintendo DSNA 17. maaliskuuta 2009AUS 19. maaliskuuta 2009EU 20. maaliskuuta 2009 PlayStation PortableNA 20. elokuuta 2009EU 23. elokuuta 2009AUS 28. elokuuta 2009 iOS 17. tammikuuta 2010
Lajityyppi:  toimintaseikkailu
Pelimuoto:  yksinpeli, moninpeli
Ikäluokitus:  BBFC: 18 ESRB: M  Virheellinen ESRB-arvo OFLC: MA15+ PEGI: 18
Alusta:  Nintendo DS, PlayStation Portable, iOS, Android
Lisenssi:  Suljettu lisenssi
Jakelumuoto:  Nintendo-pelimoduuli, digitaalinen lataus ja digitaalinen lataus
Lisää peliartikkeleitaVideopelien teemasivulla
Infobox OK : 
Grand Theft Auto: Chinatown Wars on Rockstar Northin kehittämä ja Rockstar Gamesin maaliskuussa 2009 julkaisema videopeli. Peli on kolmastoista Grand Theft Auto -pelisarjan peli. Peli on julkaistu Nintendo DS:lle, PlayStation Portablelle sekä Apple iPhonelle ja iPod Touchille. Pelissä nähdään nykypäivän Liberty City sekä uusia hahmoja ja uusi pelimoottori. Lisäksi peli hyödyntää Nintendo Wi-Fi Connection -verkkopalvelua ja kosketusnäyttöä. Peliin julkaistaan myös uusia minipelejä ja kokonaan uusi tehtävävalikko.milloin?
Pelaaminen

Grand Theft Auto: Chinatown Wars muistuttaa paljon sarjan ensimmäisiä pelejä kuvakulman vuoksi. GTA: Chinatown Wars käyttää myös cel-shading-grafiikkaa. Peli hyödyntää käsikonsolien kosketusnäyttöä todella paljon; sen avulla pelaaja voi esimerkiksi piirtää Triad-jäsenille tatuointeja ja varastaa parkissa olevan auton ja käynnistää sen. Myös muita kosketusnäyttöä hyödyntäviä ominaisuuksia löytyy. Nintendo DS:llä hyödynnetään laitteessa olevaa mikrofonia, sillä siihen vihellettäessä pelihahmo kutsuu taksia.
Pelissä on lukuisia minitehtäviä, joissa voi muun muassa välittää huumeita. Pelin läpipeluun jälkeen on myös mahdollista pelata tehtäviä uudestaan läpi nopeamman ajan toivossa.
Juoni

Pelin päähenkilö on 25-vuotias Triad-järjestöön kuuluva Huang Lee. Triadien on luovutettava Huang Leen edesmenneen isän tärkeä miekka Wu Leelle, Huang Leen sedälle. Saapuessaan Liberty Cityyn Huang joutuu väijytykseen, jossa häntä ammutaan ja hänen isänsä miekka viedään. Ampujajoukko heittää Huangin veteen, koska he luulevat hänen kuolleen. Hän kuitenkin selviää ja kertoo sedälleen tapahtuneesta. Wu kertoo, että hän olisi antanut miekan ikääntyvälle Triad-johtajalle, Hsin Jaomingille. Myöhemmin Huang ottaa yhteyttä Zhou Mingiin, korkea-arvoiseen Triad-jäseneen ja Chan Jaomingiin, Hsinin poikaan. Kummatkin ovat ehdokkaina Hsinin perilliseksi.
Triad-järjestön jäsenet pettävät Huangin ja hän alkaa etsiä henkilöä, joka vuodattaa tietoja jengin rikoksista FIB:lle. Huang tappaa lähes jokaisen Triad-jengin johtohahmoista ennen kuin hänelle selviää, että tietojen vuodattaja onkin Wu. Viimeisessä tehtävässä on suuri takaa-ajo, joka päättyy, kun Wu saapuu Hsinin luokse ja syyttää häntä siitä, että Huang yrittää tappaa hänet. Huangin saavuttua paikalle Wu yrittää tappaa heidät molemmat, mutta Huang onnistuu tappamaan Wun. Huangin poliisina toimiva ystävä katsoo tilannetta sivusta, kunnes taloon saapuu poliisi ja FIB, jotka pidättävät Hsinin. Vaikka Huangia ei pidätetä, hän toteaa ”Liberty City sucks”.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: iOS: 95.62% DS: 92.71% PSP: 90.39%
Metacritic: DS: 93/100 iOS: 91/100 PSP: 90/100
Arvostelupisteet
Julkaisu: Pisteet
1UP.com: A-
Computer and Video Games: 9.2/10
Edge: 9/10
Eurogamer: 1/10
G4: 5/5
Game Informer: 9.25/10
GamePro: 
GameSpot: 9.5/10
GameSpy: 
GamesRadar: 
IGN: DS: 9.3/10 PSP: 9.3/10 iOS: 9.0/10
Nintendo World Report: 9.0/10
Official Nintendo Magazine: 94%
Pelaaja: PSP: 9/10   DS: 9/10
X-Play: 
Giant Bomb: 
Grand Theft Auto: Chinatown Wars sai laajaa suosiota peliarvostelijoilta. GameRankings-sivustolla se on historian parhaiten arvosteltu Nintendo DS keskiarvosanalla 92.85. Peli on myös Metacriticin parhaiten arvosteltu DS peli 93 pisteellään, kuten myös GameSpotin parhaiten arvosteltu DS peli pisteillä 9.5/10. Official Nintendo Magazine antoi pelille pisteet 94%, kehuen pelin visuaalisuutta ja DS-konsolille tuodun GTA:n aitoutta. Brittien IGN antoi pelille 9.2 pistettä kutsuen sitä käsikonsolien mestariteokseksi. kun taas Amerikan IGN antoi pelille 9.5 pistettä 10:stä. Eurogamer antoi pelille täydet pisteet (10/10). 1UP antoi arvosanan A-, sanoen, että alusta asti peli on vakuuttava.
PSP ja iOS versiot saivat hieman heikompia arvosteluja kuin DS-versio.
Social Club

Pelissä on  Social Club, joka esiintyy myös Grand Theft Auto IV:ssä. Sen avulla peliä voi pelata kaksinpelinä ja pelaajat voivat tallentaa saavutuksensa. Clubissa voi ansaita moninpeliasuja, rahaa, auton ja muutamia erikoistehtäviä Xin-nimiseltä hahmolta.
Aiheesta muualla

Virallinen sivusto
HK MVD

| HK MVD |
| --- | --- |

Perustettu:  2004 HK MVD (1949) alkuperäisesti
Lakkautettu:  2010
Entiset nimet:  THK Tver (1999–2004) SKA MVO (1961–99) SKVO Kalinin (1952–61) Spartak Kalinin (1949–52)
Kaupunki:   Balašiha, Venäjä
Kotiareena:  Balašiha-Areena
– kapasiteetti:  6 000
Sarjataso:  KHL: 2008–2010 RSL: 2005–2008 Vysšaja Liga: 1996–2005 IHL: 1992–1996 IVY: 1991–1992 NL: 1949–1991
Värit:                     
Saavutukset Vysšaja Ligassa
Kultaa:  2005
Saavutukset KHL:ssa
Hopeaa:  2010
Infobox OKVirheellinen NIMI-arvo: 
HK MVD (ven. ХК МВД) oli venäläinen ammattilaisjääkiekkojoukkue Balašihasta Moskovan alueelta. Joukkue pelasi KHL-liigassa. Seuran nimilyhenne MVD tulee sanoista Ministerstvo vnutrennih del, joka tarkoittaa sisäasiainministeriötä.
Historia

Alkusysäys joukkueen perustamiselle tuli miliisijoukkojen päivänä 5. maaliskuuta 2003 pelatusta ystävyysottelusta Venäjän ja Valko-Venäjän sisäministeriöiden joukkueiden välillä. Valko-Venäjän presidentti Aleksandr Lukašenko jääkiekkofanina ehdotti myös vastaavaa jääkiekko-ottelua, joka pelattiin seuraavassa marraskuussa. Helmikuussa 2004 Venäjän sisäministeriön joukkue kävi myös voittamassa poliisien keskinäisen mestaruuden Sveitsissä.
Virallisen määräyksen joukkueen perustamisesta allekirjoitti sisäministeri Rašid Nurgalijev 22. huhtikuuta 2004, jota pidetään joukkueen perustamispäivänä. Joukkueen kotipaikaksi tuli Tver, kun HK MVD perustettiin Vysšaja Liga -joukkueen THK Tverin perustalta.
Joukkue muutti kotipaikkaa Balašihaan, kun uusi kotihalli Balašiha-Arena valmistui 2007.
Kaudella 2009–2010 HK MVD pelasi KHL:n finaaleissa häviten Ak Bars Kazanille otteluvoitoin 3–4. Kauden jälkeen sovittiin HK MVD:n ja Moskovan Dynamon yhdistämisestä uudeksi KHL-joukkueeksi OHK Dinamo. Samalla perustettiin VHL:ssä pelaava farmijoukkue Dinamo, joka ensimmäisellä kaudella pelasi kotipelinsä Tverissä ja kaudella 2011–2012 Balašihassa.
HK Liepājas Metalurgs

| HK Liepājas Metalurgs |
| --- | --- |

Perustettu:  1998
Lakkautettu:  2013
Kaupunki:   Liepāja, Latvia
Kotiareena:  Olimpiskā ledus halle
– kapasiteetti:  2700
Sarjataso:   Ekstraliga
Värit:                
Mestaruudet:  Latvia: 2000, 2002, 2003, 2008, 2009, 2011, 2012 Itä-Eurooppa: 2002
Infobox OKVirheellinen NIMI-arvo: 
HK Liepājas Metalurgs oli latvialainen jääkiekkoseura, joka oli toiminnassa vuosina 1998–2013. Seuran kotipaikka oli Liepāja ja kotijäähalli Olimpiskā ledus halle. Metalurgs on edelleen seitsemällä mestaruudellaan menestynein jääkiekkoseura kotimaansa sarjassa. Seura osallistui myös Itä-Euroopan jääkiekkoliigaan ja sen mentyä nurin Valko-Venäjän pääsarjaan Ekstraligaan. Hetken aikaa Metalurgsin juniorit pelasivat Venäjän nuorten jääkiekon B-sarjassa.
HK Liepājas Metalurgs voitti Latvian mestaruuden vuosina 2000, 2002, 2003, 2008, 2009, 2011 ja 2012. Vuonna 2002 mestaruus tuli myös Itä-Euroopan jääkiekkoliigassa.
Aiheesta muualla

HK Liepājas Metalurgsin kotisivut (Arkistoitu – Internet Archive) (latviaksi) (englanniksi) (venäjäksi)
Girl (Dannii Minoguen albumi)

| Girl Dannii Minogue |
| --- | --- | --- |

Studioalbumin tiedot
 Äänitetty : 1994–97
 Julkaistu: 8. syyskuuta 1997
 Tuottaja(t): Brian Higgins Matt Gray Stuart McLennan Tim Powell Graham Stack Mark Taylor Ian Masterson David Green
 Tyylilaji: dancepop, eurodance, electronica, trance
 Kesto: 55.36
 Levy-yhtiö: Warner Music
Dannii Minoguen muut julkaisut
| Get Into You 1993 | Girl 1997 | Neon Nights 2003 |
Girl on australialaisen poplaulaja Dannii Minoguen kolmas studioalbumi. Se julkaistiin 8. syyskuuta 1997. Albumilla on monta menestyshittiä, ”All Wanna Do”, ”Everything I Wanted”, "Disremembrance” ja australialainen single ”Coconut”, piilotettu kappale levyllä.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | All I Wanna Do | Brian Higgins, Tim Powell, Matt Gray | 4.28 |  |  |  |  |  |  |
| 2. | Heaven Can Wait | Higgins, McLennan, Powell, Gray | 3.40 |  |  |  |  |  |  |
| 3. | So in Love with Yourself | Paul Barry, Mark Taylor, Steve Torch | 5.06 |  |  |  |  |  |  |
| 4. | Am I Dreaming? | Barry, Taylor, Graham Stack, Torch | 4.10 |  |  |  |  |  |  |
| 5. | Everybody Changes Underwater | Dannii Minogue, Ian Masterson, David Green | 6.36 |  |  |  |  |  |  |
| 6. | Everything I Wanted | Minogue, Taylor, Torch | 4.38 |  |  |  |  |  |  |
| 7. | If It Moves - Dub It | Minogue, Higgins, McLennan, Powell, Gray | 6.32 |  |  |  |  |  |  |
| 8. | Disremembrance | Masterson, Green | 4.06 |  |  |  |  |  |  |
| 9. | It's Amazing | Higgins, McLennan, Powell, Gray | 5.05 |  |  |  |  |  |  |
| 10. | Movin' Up / Coconut (Hidden track) | Lars Erlandsson, Fredrik Lenander, Bella Morel, David Kreuger, Per Magnusson | 11.08 |  |  |  |  |  |  |
Henkilöstö

Dannii Minogue – laulu, taustalaulu, lauluntekijä
Terry Ronald – taustalaulu, ääniteknikko
Jackie Rawe – taustalaulu
Kylie Minogue – taustalaulu (kappale 3)
Paul Lewis – taustalaulu
Diane Charlemagne – taustalaulu
Suzanne Rhatigan – taustalaulu
Owen Parker – kitara
Julian Dunkley – kitara
Drew Milligan – ohjelmointi
Sally Herbert – kielisoitin
Margaret Roseberry – kielisoitin
Jules Singleton – viulu
Anna Hemery – viulu
Anne Wood – viulu
Anne Stephenson – viulu
Jackie Norrie – viulu
Gini Ball – viulu
Jocelyn Pook – viola
Claire Orsler – viola
Ellen Blair – viola
Dinah Beamish – sello
Nick Cooper – sello
Billy McGee – kontrabasso
Gary Williams – basso
Mark McGuire – ääniteknikko
Paul Barry – lauluntekijä
Steve Torch – lauluntekijä
Stuart McLennan – lauluntekijä, apulaistuottaja, taustalaulu
Tim Powell – lauluntekijä, apulaistuottaja
Graham Stack – tuottaja, lauluntekijä
Brian Higgins – tuottaja, lauluntekijä
Matt Gray – tuottaja, lauluntekijä
David Green – tuottaja, lauluntekijä
Ian Masterson – tuottaja, lauluntekijä
Mark Taylor – tuottaja, lauluntekijä
Listasijoitukset

| Lista (1997) | Korkein sijoitus |
| --- | --- |
Australia (ARIA Charts): 69
Iso-Britannia (UK Albums Chart): 57
Aiheesta muualla

Dannii Minoguen virallinen sivusto (Arkistoitu – Internet Archive) (englanniksi)
Gulu

| Gulu |
| --- | --- |

 Gulu
 Koordinaatit: 2°46′20″N, 32°17′50″E 
Valtio:   Uganda
Piirikunta:  Gulu
Korkeus:  1100 m
Väkiluku (2010)  (arvio):  216 248
Aikavyöhyke:  UTC+3
 
 www.gulu.go.ug 
Infobox OKVirheellinen NIMI-arvo: 
Gulu on Gulun piirikunnan pääkaupunki Ugandassa. Se sijaitsee rautatiellä Tororosta Pakwachiin ja on maansa toiseksi suurin kaupunki Kampalan jälkeen. Sen väkiluku vuoden 2002 väestönlaskennassa oli 113 144. Arvio vuodelle 2010 on 216 248 asukasta.
Gulussa sijaitsee muun muassa Gulun lentoasema.
Gululaisia henkilöitä

Okot p'Bitek, runoilija
Joseph Kony, LRA:n johtaja
Aiheesta muualla

Kuvia tai muita tiedostoja aiheesta Gulu Wikimedia Commonsissa
Hauhuu

| Hauhuu |
| --- | --- |
 fiHauhuu 
 62°11′02″N, 23°54′25″E 
Valtio:  Suomi
Maakunta:  Pirkanmaa
Kunta:  Virrat
Asutustyyppi:  kylä
Muuta
Postinumero:  34950
Hauhuu on kylä, joka oli merkitty Virtain maarekisteriin. Se sijaitsee Hauhusselän rannalla keskustasta 10 kilometriä kaakkoon.
Hauhuulla oli toiminnassa Hauhuun työväentalo, jonka Hauhuun työväenyhdistys rakennutti vuonna 1913. Se purettiin 1980-luvulla.
Gulshan Grover

| Gulshan Grover |
| --- | --- |

Henkilötiedot
Syntynyt: 21. syyskuuta 1955 (ikä 69) New Delhi, Intia
Ammatti:  näyttelijä
Näyttelijä
Aktiivisena:  1980–
Aiheesta muualla
IMDb 
Elonet
AllMovie
Gulshan Grover (s. 21. syyskuuta 1955 New Delhi, Intia) on intialainen näyttelijä. Hänet tunnetaan varsinkin negatiivisista rooleistaan hindinkielisissä elokuvissa.
Valikoitu filmografia

Vijay (1988)
Ram Lakhan (1989)
Rangeela (1995)
Yes Boss (1997)
Viidakkokirja II: Mowgli & Baloo (Rudyard Kipling’s The Second Jungle Book: Mowgli and Baloo, 1997)
Duplicate (1998)
Earth (1998)
Hera Pheri (2000)
Lajja (2001)
Kaante (2002)
Jism (2003)
Marigold (2007)
Aiheesta muualla

Kuvia tai muita tiedostoja aiheesta Gulshan Grover Wikimedia Commonsissa
Greatest Hits / Vallankumous

| Greatest Hits / Vallankumous Kari Peitsamo ja Ankkuli |
| --- | --- | --- |

Kokoelmalevyn tiedot
 Äänitetty : 1980 ja 1981
 Julkaistu: 13. maaliskuuta 2015
 Formaatti: CD
 Tuottaja(t): Pekka Nurmikallio
 Tyylilaji: pop
 Kesto: 75.14
 Levy-yhtiö: Rocket Records
Kari Peitsamon ja Ankkulin muut julkaisut
| Vallankumous 1981 | Greatest Hits / Vallankumous 2015 |   |
Kari Peitsamon muut julkaisut
| Sokea Joe 2014 | Greatest Hits / Vallankumous 2015 | Maan alla 2016 |
Greatest Hits / Vallankumous on Kari Peitsamo ja Ankkuli -yhtyeen kokoelma-albumi. Se on Kari Peitsamon 66. albumi ja sen julkaisi Rocket Records. Albumi sisältää nimensä mukaisesti Ankkulin albumit Greatest Hits vuodelta 1980 ja Vallankumous vuodelta 1981, jotka ovat Ankkulin viimeiset studioalbumit. Niiden alkuperäinen julkaisija on Johanna Kustannus. Julkaisun kansivihkosessa on kappaleiden sanoitukset.
Kappaleet

Aabrahamin kapakka
Ilpo – Cocaine –
Pois on Alice
Beatnik
Et mua kiinni saa – You Can't Catch Me –
Synnyin rokkaamaan – Born on the Bayou –
Täytyy mennä Viikiin
Postikortti
Mystiikkaa
Koputa kolmasti (oveen rakkauden)
Paluu menneisyyteen – Living in the Past –
Voima
Hei Päivi – Hey Baby –
Rock-juna
Miksi kynttilät jätettiin ulos sateeseen
Valokuvaaminen on helppoa
Puut
Miss Suomen yöelämä
Kun tuomio julistetaan
Positiivinen Ponteva
Tiistai
En osaa tanssia
Camera obscura
Laulu
200 000 heinäsirkkaa
Vallankumous
Kaikki sävellykset, sanoitukset ja sovitukset Kari Peitsamo, paitsi Ilpo ja Hei Päivi J. J. Cale–K. Peitsamo, Et mua kiinni saa C. Berry–K. Peitsamo, Synnyin rokkaamaan J. Fogerty–K. Peitsamo, Paluu menneisyyteen Ian Anderson–K. Peitsamo
Kari Peitsamo ja Ankkuli

Kari Peitsamo – laulu ja kitara
Harri Siirtola – basso ja taustalaulu
Yrjö Majamaa – rummut
Aiheesta muualla

Albumin esittely Rocket Recordsin kotisivulla (Arkistoitu – Internet Archive)
Gulzarilal Nanda

| Gulzarilal Nanda |
| --- | --- |

Intian pääministeri
 11. tammikuuta 1966 – 24. tammikuuta 1966  
Edeltäjä:  Lal Bahadur Shastri
Seuraaja:  Indira Gandhi
 27. toukokuuta 1964 – 9. kesäkuuta 1964  
Edeltäjä:  Jawaharlal Nehru
Seuraaja:  Lal Bahadur Shastri
Intian sisäministeri
 29. elokuuta 1963 – 14. marraskuuta 1966  
Edeltäjä:  Lal Bahadur Shastri
Seuraaja:  Yashwantrao Chavan
Henkilötiedot
Syntynyt: 4. heinäkuuta 1898 Sialkot, Punjab, Brittiläinen Intia
Kuollut: 15. tammikuuta 1998 (99 vuotta) Ahmedabad, Gujarat, Intia
Tiedot
Puolue:  Intian kongressipuolue
Tutkinnot:  Allahabadin yliopisto
Kunnianosoitukset:  Bharat Ratna 1997
Gulzarilal Nanda (4. heinäkuuta 1898 – 15. tammikuuta 1998) oli intialainen poliitikko, joka toimi kahdesti maansa väliaikaisena pääministerinä vuosina 1964 ja 1966. Hän oli maansa sisäministeri vuosina 1963–1966 ja työministeri 1962–1963.
Elämäkerta

Nanda syntyi vuonna 1898 Brittiläisen Intian Sialkotissa, nykyisen Pakistanin alueella. Hän kouluttautui nuoruudessaan Allahabadin yliopistossa, josta hän siirtyi Bombayhin taloustieteen professoriksi vuonna 1921. Tuolloin hän tapasi Mahatma Gandhin, joka pyysi häntä liittymään mukaan Intian itsenäisyysliikkeeseen ja auttamaan Ahmedabadin tekstiilityöläisiä järjestäytymään. Ahmedabadissa hän osallistui maansa vanhimman työväenyhdistyksen Majoor Mahajanin perustamiseen yhdessä Anasuya Sarabhain kanssa. Vuonna 1931 hän joutui vankilaan poliittisen toimintansa vuoksi.
Bombayn lainsäätäjäksi hänet äänestettiin vuonna 1937, jonka jälkeen hän toimi kaksi vuotta Bombayn työministerinä. Ura kansallisessa parlamentissa alkoi vasta 1952, kun hänestä tuli ministeri Jawaharlal Nehrun hallituksessa. Hän toimi eri ministerin tehtävissä vuoteen 1964, jolloin pääministerin kuoltua hän sai toimia hetken väliaikaisena pääministerinä. Hän aloitti vuonna 1963 sisäministerinä, mutta erosi kolme vuotta myöhemmin, kun parlamenttitalon edessä järjestetty lehmänteurastamisen kieltämiseen pyrkinyt mielenosoitus muuttui väkivaltaiseksi.
Seuraavan pääministerin Lal Bahadur Shastrin kuolema vuonna 1966 teki hänestä jälleen väliaikaisen pääministerin. Sen jälkeen hän jatkoi ministerinä Indira Gandhin hallituksessa, kunnes päätti siirtyä eläkkeelle vuonna 1971. Hän oli rautatieministeri poliittisen uransa viimeisinä vuosina 1970–1971.
Aiheesta muualla

Kuvia tai muita tiedostoja aiheesta Gulzarilal Nanda Wikimedia Commonsissa
Intian pääministerinkanslian kuvaus Gulzarilal Nandasta
Intian pääministerit
Nehru
Nanda
Shastri
I. Gandhi
Desai
C. C. Singh
R. Gandhi
V. P. Singh
Shekhar
Rao
Vajpayee
Gowda
Gujral
M. Singh
Modi
Grappa

Grappaa grappalasissa
Grappa on viinin puristusjäämistä tislattu italialainen viina. Sen alkoholipitoisuus on 37,5–60 prosenttia. Yleensä grappa valmistetaan viinin tekemisessä yli jäävistä viinirypäleen osista, pääosin viinirypäleen kuorista, mutta mukana on myös siemeniä ja muita rypäletertuissa olevia osia. Jossain tapauksissa grappan valmistamiseen käytetään koko viinirypäle.
Grappan maku riippuu viinirypäleiden laadusta ja tyypistä. Monet valmistajat lisäävät viinaan hedelmäsokeria miedontaakseen ja makeuttaakseen seosta Amerikan markkinoille. [lähde? ] Grappaa voidaan sanoa aromikkaaksi grapaksi, jos se on valmistettu aromikkaista rypäleistä.
Italiassa grappaa käytetään pääasiallisesti jälkiruokajuomana. Sen tarkoituksena on ollut auttaa raskaan ruuan sulattamisessa. Grappaa voidaan lisätä myös espresso-kahviin, kun tehdään caffè correttoa, jota voidaan kyllä tehdä muistakin viinoista. Muunnelma tästä on amazza caffè eli "kahvin tappaminen": espresso juodaan ensin, ja sen perään tyhjennetään lasillinen grappaa.
Valmistus

Jotta viinaa voidaan kutsua grapaksi, se täytyy tehdä rypäleistä, jotka ovat kasvaneet ja myös puristettu Italiassa. Samoin tislauksen täytyy tapahtua italialaisessa tislaamossa.
Viinirypäleiden kuoret ja muut osat (it. vinaccia) tuodaan käytettynä tislaamoon tai käytetään tislaamossa. Käymisen jälkeen käynyt materiaali kuumennetaan keittimessä (it. an alambicco), tislataan kahteen kertaan ja jäähdytetään. Tuloksena on 75-prosenttinen grappa. Tämän jälkeen se laimennetaan vedellä ja jatkokäsitellään.
Grappa jaetaan kahteen luokkaan valmistusajankohdan ja -tavan perusteella:
Teollinen grappa
Boutique grappa
Teollisen grapan tunnusmerkkejä ovat jatkuva tuotanto, suuret raaka-ainevarastot ja tehokkaat tislausmenetelmät.
Boutique grapan tunnusmerkkejä ovat tuotantoajankohta (tuotanto tapahtuu vain viinin tuottamisen jälkeen, jolloin raaka-ainetta on saatavilla), perinteiset tislausmenetelmät, tuoreet raaka-aineet ja pehmeä tislaus. Boutique grappa on maultaan täyteläisempi kuin teollisesti tuotettu.
Grappa tislataan joko pannutislauslaitteella, joka on melko vaikeasti hallittavissa, tai kolonnitislauksen avulla, joka on helpompi ja tavallisempi menetelmä mutta jonka tulos ei ole yhtä "luonteikas". Paras grappa syntyy tummista rypäleistä. Tuorein menetelmä on grapan valmistaminen viinistä, jolloin juomasta puuttuu pontikkainen maku.
Kypsyminen ja maistaminen

Grappa jakautuu kypsymisajan perusteella kahteen luokkaan:
Nuori grappa (Grappa giovane)
Tynnyrissä kypsytetty grappa (Grappa affinata in legno)
Jälkimmäinen voidaan jakaa vielä kahteen ryhmään kypsymisajan perusteella: vähintään 12 kuukautta kypsynyt grappa (Grappa invecchiata) ja vähintään 18 kuukautta kypsynyt grappa (Grappa riserva tai stravecchia).
Nuori grappa on grappaa, joka on juuri tislattu (ja selkiytynyt 6 kk terästankissa). Tynnyrissä kypsytetty grappa kypsyy kuten konjakit ja viskit ja saa makua mm. tynnyrin tekemiseen käytetystä puusta.
Sopiva tarjoilulämpötila grapalle on 9–13 astetta (nuori ja aromikas nuori grappa) tai 16–18 astetta (kypsytetyt grapat).
Grappaa maistellessa tehdään maistelu seuraavassa järjestyksessä:
Nuori grappa
Tynnyrissä kypsytetty grappa (Grappa invecchiata)
Aromikas grappa (Grappa aromatizzata) (maku saadaan aromikkaista rypäleistä, kuten Muscat, Müller-Thurgau, Traminer ja Sauvignon Blanc.)
Aromatisoitu grappa (mausteina käytetään mm. yrttejä, juuria ja marjoja)
Grappaa voidaan myös "maistaa" hieromalla sitä kämmenselkään ja nuuhkaisemalla. Mikäli grappa sisältää epäpuhtauksia, voidaan ne haistaa helposti. Mikäli tuoksu on miellyttävä, on grappa hyvin valmistettu.
Kypsyminen ja maistaminen > Lasi

Grappaa suositellaan maisteltavaksi erityisistä grappalaseista (kuvassa), varsinkin maultaan täyteläisempiä boutique grappoja. Perinteisesti grappaa on juotu kuitenkin shottilasista.
Grappalasista juotuna grapan luonne tulee paremmin esille.
Kirjallisuutta

Brown, Gordon: Jalojen juomien klassikot.  Suomentanut Tirkkonen, Marja-Liisa. WSOY, 1996.  ISBN 9510210684.  (suomeksi)
Aiheesta muualla

Kuvia tai muita tiedostoja aiheesta Grappa Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Grappa
Käännös suomeksi
Gustav Natvig-Pedersen

| Gustav Natvig-Pedersen> Suurkäräjien puhemies |
| --- | --- |
 1949–1953  
Edeltäjä:  Fredrik Monsen
Seuraaja:  Einar Gerhardsen
Suurkäräjäedustaja
 Rogalandin vaalipiiri 1937–1953  
Henkilötiedot
Syntynyt: 18. elokuuta 1893 Stavanger, Norja
Kuollut: 27. heinäkuuta 1965 (71 vuotta)
Ammatti:  rehtori, poliitikko
Tiedot
Puolue:  Työväenpuolue
Gustav Natvig-Pedersen (18. elokuuta 1893 Stavanger – 27. heinäkuuta 1965) oli norjalainen työväenpuolueen poliitikko. Hän istui suurkäräjillä vuosina 1937–1953 ja toimi niiden puhemiehenä 1949–1953.
Aiheesta muualla

Gustav Natvig-Pedersen Norjan suurkäräjien verkkosivuilla (norjaksi)
Hauhon terveysasema

| Hauhon terveysasema |
| --- | --- |
Osoite:  Vihniöntie 5, 14700 Hauho
Sijainti:  Hauho, Hämeenlinna
Koordinaatit:  61.1727°N, 24.5663°E
Hauhon terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hauhon terveysasema on Hämeenlinnan Hauhon pitäjässä toimiva terveysasema.
HMS Veteran

HMS Veteran on ollut kolmen Britannian Kuninkaallisen laivaston aluksen nimenä.
HMS Veteran (1787), Crown-luokan 64-tykkinen kolmannen luokan linjalaiva
HMS Veteran (1839), satama-alus
HMS Veteran (D72), Amiraliteetin parannellun W-luokan hävittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Veteran”, voi hakea sivunnimihaulla, laajalla sivunnimihaulla tai tekstihaulla.